Senatori Kerry fiton në shtetet Miçigan dhe Uashington - 2004-02-08
Me këto fitore, zoti Kerry e rriti përparësinë e tij në garën për emërimin si kandidat i Partisë Demokrate në zgjedhjet presidenciale
Senatori nga shteti Masaçusetsit, zoti John Kerry ka fituar në zgjedhjet e së shtunës në shtetet Miçigan dhe Washington duke e rritur përparësinë e tij në garën për emërimin e partisë demokrate në zgjedhjet presidenciale. Zyrtarët demokratë në Michigan thanë se zoti Kerry fitoi gati 50 përqind të votave, i pasuar nga ish guvernatori i Vermontit, Howard Dean me 17 përqind. Senatori John Edwards zuri vendin e tretë me 13 përqind. Zoti Kerry fitoi edhe në shtetin Washington. Kryetari i Partisë Demokrate të Michiganit shpalli fituesin e votimeve të djeshme. Senatori John Kerry fitoi rreth 50 përqind të votave në Miçigan, duke e lënë shumë prapa ish guvernatorin Howard Dean i cili fitoi vetëm 17 përqind të votave. Zoti Kerry fitoi gjithashtu më shumë se 50 përqind të votave në shtetin e Washingtonit. Zoti Dean edhe në këtë shtet doli i dyti me 31 përqind të votave. Këto dy fitore e çojnë në 11 numrin e fitoreve të zotit Kerry në zgjedhjet paraprake të mbajtura deri tani. Ai u bë kandidati kryesor pasi fitoi në shtetet e Iowes dhe New Hampshirit. Fushata e zotit Dean pësoi një goditje të rëndë kur një sindikatë e rëndësishme tërhoqi përkrahjen e saj.